Mer träffid üs jede Zieschtig am 20:00 Uhr i üsem neue Rum z'Malters a de
Industriestross 24. Es esch en gmüetleche Rum wo mer üsi neue Tänz lehrid ond repetierid.
Üsi eigete Liederwönsch ond Tänz send jederziet wellkomme, so dass niemer z'chorz chond.
Au s'Gsellige fählt bi üs ned. A üsem Stammtesch wird käfelet, pläuderlet ond vell glachet.
De Annemarie ehri Körs fendid ou i üsem eigete Rum z'Malters statt.
Osserdem findet regelmässig am Donnschtig vo 20:00-22:00 Uhr Line Dance-Anläss mit DJ's statt.
Eigeni Lieder- ond Tanzwünsch darf mer bim DJ abgäh.